Pedro Calungsod: Ang Bagong Pilipinong Santo

Sofia: Magandang umaga, mga kamag-aral! Ang aming ibabalita ay ang pagiging santo sa Oktubre 21 ng isang Pilipino mula sa Visayas. Ang Simbahang Katoliko ay masaya sa pagkakaroon ng isa pang Pilipinong santo sa katauhan ni Blessed Pedro Calungsod. Siya ay sumunod kay San Lorenzo Ruiz na isa ring Pilipino.

Chelsea: Sa isang symposium sa University of Sto. Tomas, sinabi ni Padre Catalino Arevalo na nakasulat sa isang pag-aaral na ang Pilipinas ay hindi na magiging isang Katolikong bansa pagkaraan ng apatnapung taon kung magpapatuloy ang paglipat ng mga Pilipino sa iba’t ibang mga relihiyon. Isang magagandang pagkakataon ang nakikita ng Simbahan sa pagiging santo ni Blessed Pedro Calungsod upang maibalik ang pananampalataya ng mga Pilipino sa Katolisismo.

Sofia: Si Blessed Pedro Calungsod ay namatay na martir noong siya a pinatay sa isang Katolikong misyon ilang daang taon na ang nakakaraan noong panahon ng mga Kastila sa Pilipinas. Siya ay sacristan ni Padre Diego Luis de San Vitores. Tiniis ni Calungsod ang mabigat na trabaho sa pagtayo ng mga simbahan. Siya ay laging kasama ni San Vitores sa pagbibinyag at pagtuturo ng doktrinang Katoliko sa pamamagitan ng awitin. Isang Tsino ang nagpakalat ng balitang nakalalason ang tubig na kanilang ginagamit sa pagbibinyag. Dahil dito, pinatay ang dalawang misyonaryo.

Chelsea: Ayon sa Obispo ng Paranaque na si Jessie Mercado, kailangang bigyan ng partisipasyon ang mga kabataan sa pagpapakita ng kanilang paniniwala kay Hesus upang mapasigla uli ang pananampalataya sa Diyos. Ang mga paraang inirekomenda ng Obispo ay ang partisipasyon sa media, mga rock concerts na makabuluhan at mga theater plays. Ang buhay ni Blessed Pedro Calungsod ay naisadula na rin.

Sofia: Ito ang aming balita para sa araw na ito.

Sofia at Chelsea: Ito ang 6-Ceeeeeee, Patrol!